9. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 16780/Υ.133 της 22 Φεβρ./2  Μαρτ. 1963 (ΦΕΚ Β΄ 90). Περί αυξήσεως των υπό του Ταμείου Επικουρικής Ασφαλίσεως Υπαλληλικού Υπηρεσιακού Προσωπικού Εταιρειών Τσιμέντων, παρεχομένων συντάξεων κατά ποσοστόν 10%, μέχρι του ποσού των 2000 δραχμών ως και καθορισμού κατωτάτου ορίου συντάξεων δραχ. 1000 από 1.1.1963. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου "περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών Συντελεστών". 2)Την δια της υπ’ αριθ. 64/24.1.1962 αναφοράς του Ταμείου Επικουρικής Ασφαλίσεως Υπαλληλικού και Υπηρεσιακού Προσωπικού Εταιρειών Τσιμέντων υποβληθείσαν ημίν πρότασιν του Διοικητικού Συμβουλίου αυτού, περί αυξήσεως των συντάξεων. 3)Το υπ’ αριθ. 35702/ΕΠ 414/7.1.63 έγγραφον του Υπουργείου Συντονισμού. 4)Την απόφασιν της Νομισματικής Επιτροπής, την ληφθείσαν κατά την 918 συνεδρίασιν αυτής της 3.5.55 κοινοποιηθείσαν δια του υπ’ αριθ. 14786/16.5.55 εγγράφου της και 5)Τας κρατούσας οικονομικάς συνθήκας, αποφασίζομεν: Ι.Από 1ης Ιαν. 1963 αυξάνονται αι υπό του Ταμείου Επικουρικής Ασφαλίσεως Υπαλληλικού και Υπηρετικού Προσωπικού Εταιρειών Τσιμέντων καταβαλλόμεναι συντάξεις κατά ποσοστόν 10% δια το μέχρι των 2000 δραχμών τμήμα αυτών και καθορίζεται ως κατώτατον όριον καταβαλλομένης συντάξεως το ποσόν των δραχ. 1000. ΙΙ.Το σύνολον της ούτω αυξανομένης συντάξεως εν ουδεμία περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.1955 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 